**Concursul Național de Istorie „Nicolae Iorga”**

**24 aprilie 2021**

**Clasa a XI-a**

* Timpul de lucru este de două ore.
* Ambele subiecte sunt obligatorii.
* Se acordă 10 puncte din oficiu, care se adaugă la Subiectul I.

**SUBIECTUL I\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (40 de puncte)**

**Citiți, cu atenție, sursele de mai jos:**

**A.** Această radicalizare a taberei staliniste şi a formaţiunilor din Europa de Vest create după model comunist are drept efect dezvoltarea în această parte a continentului a unor tendinţe de integrare economică, politică şi militară, într-un ansamblu transnaţional care să nu fie o simplă prelungire a NATO în alte domenii decît cel strategic. Acesta este obiectivul urmărit la începutul anilor 1950 de promotorii «Comunităţii Europene a Cărbunlelui şi Oţelului» (CECO).

Ideea este a celui care din 1946 este preşedintele Comitetului francez al planificării, Jean Monnet, «european» convins, cel care în plin dezastru din 1940 concepe un proiect de asociere permanentă franco-britanică, proiect prezentat lui Paul Reynaud pentru a încerca să împiedice neimplicarea Franţei. În plin război rece, tot el este promotorul unei Europe a cărbunelui şi oţelului administrată de un organism internaţional. Adversarii lui Monnet au condamnat uneori în el «tehnocratul», imitatorul unei Europe a industriaşilor şi a bancherilor, bazată doar pe interesele economice. Nimic mai fals! Concepîndu-şi proiectul, Jean Monnet a avut în vedere apropierea popoarelor de pe bătrânul continent care să pună astfel bazele viitoarelor «State Unite ale Europei». În acelaşi timp el era conştient de imensele greutăţi ale acestei întreprinderi. «Europa, va spune el, nu se va transforma dintr-o dată într-o construcţie unitară; acest lucru se va face prin realizări concrete, creându-se mai întîi o solidaritate reală». Ori, ce putea fi mai concret şi mai urgent decît apropierea Franţei de Germania asociindu-le în cadrul unui proiect comun care să ofere economiilor lor posibilitatea unor avantaje şi profituri reciproce? Germania are mari zăcăminte de cox, de care Franţa are nevoie în cantităţi importante, pentru aprovizionarea industriei metalurgice, în schimbul căruia poate să furnizeze mari cantităţi de minereu de fier. De ce să nu se asocieze aceste bogăţii şi nevoi într-o întreprindere care ar putea fi extinsă şi la alte ţări europene interesate, ceea ce ar constitui o primă etapă a unei comunităţi largi şi mai specializată. (Bernstein Serge, Milza Pierre, *Istoria Europei*, vol 5, *Secolul XX din 1919 până în zilele noastre*, Institutul European, 1998).

**B.** [..] Robert Schuman ... şi-a însuşit rapid proiectul lui Monnet şi pe 9 mai 1950 îl expune în linii mari într-o declaraţie prezentată tuturor ţărilor europene. Succesul este imediat, dar nu în toate ţările Europei: siderurgiştii englezi nu au nevoie să facă schimb de materii prime cu continentul iar laburiştii aflaţi la putere se tem ca o «Europă a patronilor» să nu repună în discuţie bunăstarea deja obţinută în ţara lor. Ei vor fi urmaţi de conducătorii scandinavi. URSS şi statele sale satelite, ca de altfel marile Partide Comuniste occidentale condamnă această politică pe care o consideră inspirată de «monopolurile americane» şi de «cei vinovaţi de război». În Germania, în Italia şi în cele trei ţări ale Beneluxului, reacţia este favorabilă. «Planul Schuman» este bine primit şi de Statele Unite nu pentru că ar vrea să se opună cu tot dinadinsul atitudinii comuniştilor, ci pentru că Washingtonul vede în aceasta prologul unei uniuni europene care ar putea mai tîrziu să contribuie la problema apărării sale şi să micşoreze «povara» care apasă pe umerii supraputerii de dincolo de ocean. (Bernstein Serge, Milza Pierre, *Istoria Europei*, vol 5, *Secolul XX din 1919 până în zilele noastre*, Institutul European, 1998).

C. Partizanii unei integrări europene din punct de vedere economic şi dacă este posibil şi politic, apar mai ales în rîndurile democraţiei-creştine, ale socialismului democratic şi ale diferitelor formaţiuni liberale, adică în organizaţiile politice care formează nucleul coaliţiilor aflate la putere în ţările vest europene. Aceste afinităţi politice dublate adesea de relaţii de prietenie între principalii conducători ai acestor curente – personalităţi ca Robert Schuman, Jean Monnet, Paul Ramadier, Andre Philip în Franţa, Paul Henri Spaak în Belgia, de Gasperi şi Spinelli în Italia, Konrad Adenauer în RFG etc. - explică faptul că proiectul a fost adoptat foarte repede. (Bernstein Serge, Milza Pierre, *Istoria Europei*, vol 5, *Secolul XX din 1919 până în zilele noastre*, Institutul European, 1998).

**Pornind de la aceste surse istorice, răspundeți următorelor cerințe:**

**1.** Numiți, din sursa **A**, forma de organizare economică comună a Europei de Vest, menționând un obiectiv al acesteia. **4 puncte**

**2.** Precizați două spații istorice menționate atât în sursa **A**, cât și în sursa **C**, respectiv, o personalitate menționată în toate cele trei surse. **6 puncte**

**3.** Scrieți o relație cauză-efect stabilită între două informații selectate din sursa **B**, precizând rolul fiecăreia dintre aceste informații (cauză, respectiv efect). **7 puncte**

**4.** Formulați, pe baza sursei **A**, un punct de vedere referitor la realizarea unității economice a Europei, susținându-l cu două informații selectate din sursa dată. **10 puncte**

**5.** Prezentați două practici politice democratice din Europa, în secolul al XX lea**.**

**6 puncte**

**6.** Argumentați, printr-un fapt istoric relevant, afirmația conform căreia procesul de integrare europeană s-a extins la nivelul întregului continent, la sfârșitul secolului al XX lea.  **7 puncte**

**SUBIECTUL al II - lea\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (50 de puncte)**

**Elaborați, în aproximativ 2 pagini, un eseu despre *Idei și regimuri politice în Europa în secolul al XX lea,* având în vedere:**

(1) - precizarea a două trăsături ale regimurilor politice democratice din Europa, în secolul al XX-lea și exemplificarea a două state model de democrație;

(2) – menționarea a doi factori care au favorizat afirmarea ideologiilor extremiste și instaurarea regimurilor totalitare în unele state ale Europei, în secolul al XX-lea;

(3) – prezentarea a două asemănări și două deosebiri în evoluția unor regimuri politice totalitare din Europa Occidentală;

(4) – menționarea a două fapte istorice relevante, referitoare la tranziția de la statul totalitar la statul democratic, la sfârșitul secolulului al XX-lea;

(5) – formularea unui punct de vedere referitor la importanța practicilor democratice și susținerea acestuia printr-un argument istoric.

**Notă**:

Se punctează și utilizarea limbajului istoric adecvat, structurarea prezentării, evidențierea relației cauză-efect, argumentarea unui punct de vedere (prezentarea faptelor istorice relevante, utilizarea conectorilor care exprimă cauzalitatea și concluzia), respectarea succesiunii cronologice/logice a faptelor istorice și încadrarea eseului în limita de spațiu precizată.

**Barem de evaluare și notare**

* Se punctează orice modalitate de rezolvare corectă a cerințelor.
* Nu se acordă fracțiuni de punct. Nu se acordă punctaje intermediare, altele decât cele precizate explicit în barem.
* Se acordă 10 puncte din oficiu, care se adaugă la Subiectul I. Nota finală se calculează prin împărțirea la 10 a punctajului total obținut pentru lucrare.

**SUBIECTUL I\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (40 de puncte)**

1. **2 puncte** pentru precizarea formei de organizare a Europei de Vest, din sursa A

**Raspuns**: Comunitatea Europeană a Cărbunelui şi Oţelului» (CECO)

**4 puncte** pentru menționarea oricărui obiectiv precizat în sursa **A**, indiferent de forma de prezentare **(2p x 2 = 4p)**

**Exemplu:** „...dezvoltarea în această parte a continentului a unor tendinţe de integrare economică...“

**2.** Câte **3 puncte** pentru precizarea spațiilor istorice pe baza surselor **A**, și **C (3p x 2 = 6p)**

**2 puncte** pentru mentionarea unui singur spațiu istoric precizat atât în sursa A, cât și în sursa C;

**Răspuns:** Franța, Germania

**3 puncte** pentru numirea unei personalități menționate în toate cele trei surse, indiferent de forma de prezentare

**Răspuns:** Jean Monnet / Monnet

**3.**  **7 puncte** pentru scrierea oricărei relații cauză-efect stabilită între două informații selectate din sursa **B**, precizând rolul fiecăreia dintre aceste informații (cauză, respectiv efect).

**Exemplu:** **Cauză**: „... pentru că Washingtonul vede în aceasta [Planul Schuman] prologul unei uniuni europene...“

**Efect**: „...Planul Schuman este bine primit şi de Statele Unite...“

**4. 10 puncte** pentru formularea, pe baza sursei **B**, a oricărui punct de vedere referitor la realizarea unitatii economice a Europei, susținut cu două informații selectate din sursa dată, repartizate astfel:

**7 puncte( punctaj partial)** pentru exprimarea oricărui punct de vedere sustinut de o informatie selectata din sursa data

**Exemplu:** În opinia mea /Consider că / Din punctul meu de vedere unitatea economica a Europei urma sa se realizeze plecand de la o colaborare economica franco-germana,reciproc avantajoasa, urmand sa se extinda prin alaturarea altor state:”ce putea fi mai concret si mai urgent decat apropierea Frantei de Germania, asociindu-se intr-un proiect comun care sa ofere economiilor lor posibilitatea unor avantaje si profituri economice?”; „de ce sa nu se asocieze acestei bogatii si nevoi intr-o intreprindere care ar putea fi extinsa si la alte tari europene interesate, ceea ce ar constitui o prima etapa a unei comunitati mai largi si mai specializata”

**5.** Câte **3 puncte** pentru prezentarea oricăror două practici politice democratice din Europa, in secolul al XX **(3p x 2 = 6p)**

**Exemplu**:garantareadrepturilor și libertăților cetatenesti prin Constitutie,respectarea principiului separatiei puterilor în stat, competitia electorala intre partidele politice etc.

Câte **1 punct** pentru mentionarea oricaror practici politice democratice din Europa in secolul al XX lea  **(1p x 2 = 2p)**

Câte **2 puncte** pentru prezentarea fiecarei practici politice mentionate – o scurta expunere in care sunt precizate doua informatii referitoare la practica politica

(**2p x 2 = 4p**)

**6**. **7 puncte** pentru argumentarea oricărui punct de vedere referitor la extinderea integrarii europene la nivelul intregului continent, la sfarsitul secolului al XX lea, prin prezentarea unui fapt istoric relevant și utilizarea conectorilor care exprimă cauzalitatea (deoarece, pentru că, etc) și concluzia (așadar, ca urmare etc).

**Exemplu:** extinderea integrarii europene in Europa central-rasariteana, dupa prabusirea regimurilor comuniste, prin aderarea statelor ex-comuniste

**SUBIECTUL II\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (50 de puncte)**

**Informația istorică – 40 puncte distribuite astfel:**

1. - Câte **2 puncte** pentru precizarea oricăror doua trasaturi ale regimurilor democratice

**( 2p x 2= 4p)**

Câte **1 punct** pentru exemplificarea a doua state model de democratie in Europa

**( 1p x 2= 2p )**

1. - Câte **3 puncte** pentru menționarea oricăror doi factori care au favorizat afirmarea ideologiilor extremiste si instaurarea regimurilor totalitare **(3p x 2 = 6p)**

1. – Câte **3 puncte** pentru prezentarea oricăror două asemănări în evoluția regimurilor totalitare din Europa Occidentală **(3p x 2 = 6p)**

Câte 2 punctepentru mentionarea oricaror doua asemanari in evolutia regimurilor totalitare in Europa Occidentala (**2p x 2 = 4p**) Cate **3** **puncte** pentru prezentarea oricaror doua deosebiri in evolutia regimurilor totalitare din Europa Occidentala **(3p x2 = 6p)**

Câte 2 puncte pentru menționarea oricaror deosebiri in evolutia regimurilor totalitare din Europa Occidentala (**2p x 2 = 4p**)

1. - Câte **3 puncte** pentru mentionarea oricaror doua fapte istorice relevante referitoare la tranzitia de la statul totalitar la statul democratic la sfarsitul secolului al XX lea

**(3p x 2 = 6p)**

1. – **10 puncte** pentru formularea oricărui punct de vedere referitor la importanta practicilor democratice si sustinerea acestuia printr-un argument istoric

4 puncte pentru formularea unui punct de vedere nesustinut printr-un argument istoric

**Ordonarea și exprimarea ideilor menționate – 10 puncte distribuite astfel:**

* **2 puncte** pentru structurarea textului (introducere – cuprins – concluzie);

**1 punct** pentru introducere – cuprins / cuprins – concluzie;

* **3 puncte** pentru evidențierea relației cauză-efect, astfel încât analiza să probeze înțelegerea procesului istoric;

**1 punct** pentru prezența parțială a relației cauză-efect;

* 2 puncte pentru respectarea succesiunii cronologice / logice a faptelor istorice;

**1 punct** pentru respectarea parțială a succesiunii cronologice / logice a faptelor istorice;

* **2 puncte** pentru utilizarea limbajului istoric;

**1 punct** pentru utilizarea parțială a limbajului istoric;

* **1 punct** pentru respectarea limitei de spațiu.